**ZMLUVA O DIELO č. …**

**uzavretá podľa ustanovenia § 536 a nasl. Obchodného zákonníka medzi zmluvnými stranami:**

**Objednávateľ**

Obchodné meno/názov: **Obec Dubník**

Sídlo/miesto podnikania: 941 35 Dubník 244

IČO: 00 308 889

DIČ: 2021060690

IBAN: OTPVSKBX

SWIFT/BIC: SK57 0000 0000 1013 2998

Kontaktné údaje

Kontaktná osoba: Ing. Jozef Ostrodický, starosta

Mobilné telefónne číslo: +421 917 612 168

e-mail: starosta@obec-dubnik.sk

Konajúci Ing. Jozef Ostrodický, starosta

**Zhotoviteľ [v prípade skupiny dodávateľov sa uvádzajú údaje za každého člena skupiny dodávateľov]**

Obchodné meno/názov: **...................................**

Sídlo/miesto podnikania: **...................................**

IČO: **...................................**

Evidenčné údaje: **...................................**

DIČ: **...................................**

IČ DPH: **...................................**

IBAN: **...................................**

SWIFT/BIC: **...................................**

Kontaktné údaje

Kontaktná osoba: **...................................**

Mobilné telefónne číslo: **...................................**

e-mail: ..........@..........

Konajúci **...................................**

**Ručiteľ: [vyplní zhotoviteľ ku dňu účinnosti]**

Obchodné meno/názov: **...................................**

Sídlo/miesto podnikania/bydlisko: **...................................**

číslo osobného dokladu:

Dátum narodenia:

Evidenčné údaje:

(ďalej len „zmluva“)

**I.**

**ÚVODNÉ USTANOVENIA**

Táto zmluva je výsledkom verejného obstarávania podlimitnej zákazky bez využitia elektronického trhoviska s názvom predmetu/predmetom zákazky **Vodozádržné opatrenia v intraviláne Obce Dubník** podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) zahájeného oznámením **1425 – WYP** zverejneným vo vestníku verejného obstarávania č. **15/2019** dňa **22.01.2019** (ďalej len „**verejné obstarávanie**“). Predmetom zákazky je uskutočnenie stavebných prác.

**II.**

## PREDMET PLNENIA

1. Zhotoviteľ sa zaväzuje, že za podmienok dohodnutých v tejto zmluve zhotoví (dodávka a montáž) dielo **Vodozádržné opatrenia v intraviláne Obce Dubník**
* v súlade s podmienkami verejného obstarávania a svojou **ponukou** predloženou vo verejnom obstarávaní,
* čo do technického a technologického prevedenia podľa **projektovej dokumentácie** (príloha zmluvy a súťažných podkladov verejného obstarávania),
* čo do rozsahu podľa **rozpočtu** (príloha zmluvy a súťažných podkladov verejného obstarávania vo forme výkazu výmer),
* podľa **záväzného** **harmonogramu prác** (príloha zmluvy),
* podľa technologického postupu zhotovovania diela (príloha zmluvy),
* vo vlastnom mene a na vlastnú zodpovednosť,
* s odbornou starostlivosťou,
* podľa pokynov objednávateľa a stavebného dozoru na strane objednávateľa,
* v súlade so všeobecne záväznými právnymi predpismi a technickými/technologickými predpismi a
* v súlade so všetkými príslušnými individuálnymi správnymi aktmi (najmä stavebné povolenie)

a odovzdá ho včas objednávateľovi. Objednávateľ sa zaväzuje, že riadne zhotovené dielo prevezme a zaplatí zhotoviteľovi za jeho zhotovenie dohodnutú cenu diela.

1. Práce naviac môže zhotoviteľ realizovať iba na základe písomného dodatku zmluvy, ktorý pre tento účel uzavreli zmluvné strany pred začatím prác naviac. Zápis v stavebnom denníku nepredstavuje účinnú dohodu o prácach naviac. V prípade, že práce naviac nebudú predmetom písomného dodatku zmluvy uzavretého pred začatím prác naviac, zhotoviteľ nemá nárok na úhradu ceny za ich zhotovenie. Návrh dodatku vypracuje zhotoviteľ **v súlade s ustanovením § 18 ZVO** a doručí ho objednávateľovi spolu so zodpovedajúcim rozpočtom. Práce naviac ocení zhotoviteľ jednotkovými cenami z rozpočtu, ktorý je prílohou tejto zmluvy, inak práce naviac ocení cenami podľa aktuálne platného cenníka CENEKON.
2. Predmet diela

**III.**

**ČAS PLNENIA**

1. Zhotoviteľ sa zaväzuje odovzdať objednávateľovi riadne zhotovené dielo **v termíne podľa záväzného harmonogramu prác, ktorý zhotoviteľ spracuje ku dňu účinnosti zmluvy**, pričom doba zhotovovania diela nemôže presiahnuť maximálnu dobu realizácie v zmysle podmienok verejného obstarávania (12 mesiacov).
2. Zhotoviteľ je povinný prevziať od objednávateľa stavenisko **do piatich (5) pracovných dní odo dňa účinnosti zmluvy**.

**IV.**

**CENA DIELA**

1. Cena diela je určená rozpočtom.
2. Celková cena diela je:

**................................................€ bez DPH**

**................................................ % DPH (sadzba DPH)**

**................................................€ s DPH**

1. Cena diela sa môže meniť len v prípadoch:
* ak sa mení sadzba DPH,
* ak sa mení predmet zmluvy,
1. Zmluvné strany sa dohodli, že v prípade ak v priebehu obchodnej spolupráce zmluvných strán dôjde k zverejneniu zhotoviteľa v príslušnom zozname osôb vedenom Finančným riaditeľstvom Slovenskej republiky podľa §69 ods. 14 b/ zákona č. 222/2004 Z. z. o dani z pridanej hodnoty v platnom znení /ďalej len „zákon o DPH“/,je zhotoviteľ povinný objednávateľa do troch dní od zverejnenia informovať o tejto skutočnosti. V prípade nesplnenia vyššej uvedenej povinnosti v uvedenej lehote je objednávateľ oprávnený požadovať a zhotoviteľ povinný uhradiť zmluvnú pokutu vo výške zodpovedajúcej dani z pridanej hodnoty, za ktorú zhotoviteľ v súlade s § 69b zákona o DPH ručí. Povinnosť zaplatiť zmluvnú pokutu má zhotoviteľ aj v prípade, že v konečnom dôsledku za neho objednávateľ nebude musieť daň z pridanej hodnoty z titulu ručenia zaplatiť. Len čo sa zhotoviteľ dozvie o zverejnení zhotoviteľa v príslušnom zozname osôb vedenom Finančným riaditeľstvom Slovenskej republiky podľa §69 ods. 14 b/ zákona o DPH, je tento oprávnený zadržať, časť ceny za plnenie objednávateľa vo výške zodpovedajúcej DPH a to až do momentu, kedy zhotoviteľ hodnoverne preukáže objednávateľovi, že došlo k zaplateniu DPH, pokiaľ sa zmluvné strany nedohodnú inak.

## V

## PLATOBNÉ PODMIENKY

1. Objednávateľ neposkytuje zálohy.
2. Zhotoviteľ je oprávnený fakturovať v **trojmesačných intervaloch odo dňa prevzatia staveniska** alebo **po zrealizovaní časti diela, ktorá zodpovedá hodnote 30% ceny diela** podľa toho, ktorá skutočnosť nastane skôr.
3. Podkladom k fakturácii sú objednávateľom odsúhlasené súpisy vykonaných prác. Súpisy prác je zhotoviteľ povinný odovzdať objednávateľovi na odsúhlasenie bezodkladne po vzniku oprávnenia fakturovať.
4. Faktúry musia byť čitateľná a musí mať všetky náležitosti daňového dokladu, najmä:
* označenie zmluvných strán, obchodné meno, adresu, sídlo, IČO, IČ DPH
* číslo faktúry
* deň vyhotovenia a deň splatnosti
* dátum uskutočnenia zdaniteľného plnenia
* číslo účtu, na ktorý sa má platiť
* názov diela
* číslo tejto zmluvy
* účtovaná sumu vrátane DPH
* označenie osoby, ktorá čiastkovú faktúru vystavila
* pečiatka a podpis zodpovedného zástupcu zhotoviteľa
* prílohu - súpis prác a pri poslednej faktúre aj zápisnicu o odovzdaní/prevzatí diela
* potvrdenia (fotokópie) o odovzdaní odpadov podľa tejto zmluvy.
1. Lehota splatnosti faktúr je 60 dní od dátumu ich doručenia objednávateľovi.
2. V prípade, že faktúra nebude obsahovať dohodnuté náležitosti, objednávateľ má právo vrátiť ju zhotoviteľovi na doplnenie/prepracovanie; nová lehota splatnosti začne plynúť doručením doplnenenej/prepracovanej faktúry objednávateľovi.
3. Zdaniteľné plnenie je uskutočnené dňom podpisu súpisu prác objednávateľom alebo stavebným dozorom objednávateľa.
4. Faktúra sa považuje za doručenú dňom prevzatia jej papierového vyhotovenia objednávateľom v sídle objednávateľa.
5. Objednávateľ má právo zadržať zhotoviteľovi  10% z ceny diela (priebežne z každej  faktúry zhotoviteľa) tzv. zádržné (ďalej len „Zádržné“) a to do doby riadneho odovzdania zhotoveného diela objednávateľovi bez vád. V prípade, že zhotovené dielo podlieha kontrole orgánov štátu v dôsledku poskytovania dotácii, nenávratných príspevkov alebo obdobných finančných plnení čerpaných z  fondov EÚ, je oprávnený objednávateľ zádržné zadržiavať až do doby vykonania takejto kontroly a vystavenia dokladu o tom, že kontrolou neboli zistené žiadne nedostatky súvisiace s predmetom plnenia zhotoviteľa. Po odovzdaní diela a odstránení všetkých vád a nedorobkov, prípadne pre prípad diela podliehajúceho kontrole po úspešnom vykonaní kontroly objednávateľ zhotoviteľovi 7% zádržného vráti do 14 dní po splnení uvedených podmienok. Zvyšok zádržného vo výške 3 % vráti objednávateľ zhotoviteľovi do 14 dní odo dňa uplynutia záručnej doby upravenej v článku VII. tejto zmluvy.

**VI**

**ZÁRUČNÁ DOBA, ZODPOVEDNOSŤ ZA VADY, Spôsob REALIZÁCIE**

1. Záručná doba je **60 mesiacov** a plynie odo dňa prevzatia riadne zhotoveného diela objednávateľom.
2. O odovzdaní/prevzatí diela spíšu zmluvné strany zápisnicu.
3. Zhotoviteľ zodpovedá za vady, ktoré má dielo v čase jeho odovzdania objednávateľovi.
4. Oznámenie vád (reklamácia) musí byť písomná; za písomnú reklamáciu sa považuje aj reklamácia zaslaná e-mailom. Ak sú vady diela sporné, dôkazné bremeno je na strane zhotoviteľa. Reklamácia musí obsahovať označenie vady, miesto, kde sa vada nachádza a popis ako sa vada prejavuje:
5. **zjavné vady** , t.j. vady diela, ktoré objednávateľ zistil/mohol zistiť odbornou prehliadkou pri preberaní diela musia byť reklamované zapísaním v zápisnici o odovzdaní/prevzatí diela; predmetom tohto zápisu je aj dohoda zmluvných strán o termíne odstránenia reklamovaných vád,
6. **skryté vady**, ktoré objednávateľ nemohol zistiť pri odovzdaní/prevzatí diela a vyskytnú sa v záručnej dobe, je objednávateľ povinný reklamovať najneskôr **do 10 pracovných dní** od ich zistenia a zhotoviteľ je povinný ich bezplatne odstrániť **v čo najkratšom technicky možnom čase, inak najneskôr** **do 5 pracovných dní od doručenia reklamácie**.
7. Havarijné stavy je zhotoviteľ povinný odstrániť okamžite, najneskôr do 24 hodín od prevzatia reklamácie.
8. Plynutie záručnej doby na príslušnú nezávislú časť diela sa preruší dňom doručenie reklamácie zhotoviteľovi. Plynutie záručnej doby pokračuje písomným potvrdením objednávateľa o odstránení reklamovaných vád.
9. Zhotoviteľ je povinný ku dňu účinnosti zmluvy odovzdať objednávateľovi **technologický postup zhotovovania diela**; za porušenie tejto povinnosti zhotoviteľa má objednávateľ nárok na jednorazovú zmluvnú pokutu vo výške **500€** a zmluvnú pokutu **200€ za každý začatý kalendárny deň omeškania.**
10. Zodpovedným stavbyvedúcim na strane zhotoviteľa je ......................................
11. Zhotoviteľ je zodpovedný za dodržiavanie bezpečnosti a ochrany zdravia pri práci /BOZP/ a dodržiavanie zásad požiarnej ochrany /PO/ všetkých svojich pracovníkov v súlade s platnými predpismi BOZP a PO. Je povinný ich o zásadách BOZP a PO pravidelne oboznamovať / školiť/, trvať na ich sústavnom dodržiavaní a sústavne kontrolovať ich dodržiavanie.
12. Dielo sa bude odovzdávať naraz po jeho dokončení s predchádzajúcimi kvalitatívno - technickými kontrolami zo strany objednávateľa podľa dohodnutého vecného rozsahu. Dielo bude pred odovzdaním objednávateľovi riadne dokončené s vykonaním skúšok, preukazujúcich kvalitu, funkčnosť, vytýčenie podzemných sietí, vytýčenie a porealizačné zameranie(aj CD) a dodržanie parametrov

## ČL.VII.

## ODOVZDANIE DIELA

1. Zhotoviteľ je povinný písomne oznámiť objednávateľovi najneskôr 5 pracovných dní pred termínom ukončenia diela termín, kedy bude dielo pripravené na odovzdanie. Na základe tohoto oznámenia sú zmluvné strany povinné dohodnúť pracovný program odovzdania a prevzatia tak, aby odovzdanie a prevzatie diela bolo ukončené v zmluvnom termíne. Najneskôr je zhotoviteľ povinný písomne vyzvať objednávateľa na prevzatie diela minimálne 5 pracovných dní pred zmluvným termínom ukončenia diela podľa tejto zmluvy.
2. Dielo sa považuje za ukončené jeho odovzdaním zhotoviteľom a prevzatím objednávateľom a odstránením vád a nedorobkov, ktoré sú prílohou protokolu o odovzdaní a prevzatí. V prípade, že z preberacieho konania vzíde potreba-odstrániť vady diela, alebo dorobiť nedorobky zistené pri preberacom konaní, dielo sa bude považovať za odovzdané včas len vtedy, ak budú všetky vady a nedorobky odstránené v termíne dokončenia diela vyplývajúceho z tejto zmluvy. Súhlas objednávateľa s odstránením vád a nedorobkov z preberacieho konania v termíne, ktorý prekračuje dohodnutý termín odovzdania a ukončenia diela podľa tejto zmluvy, nezbavuje zhotoviteľa zodpovednosti za omeškanie so zhotovením diela podľa tejto zmluvy.
3. Dokladom o splnení – odovzdaní diela zhotoviteľom -Zápisnica z preberacieho konania a odovzdania diela medzi objednávateľom a zhotoviteľom
4. , ďalej len „Zápis“, ktorého návrh pripraví objednávateľ. „Zápis“ podpíšu zástupcovia zmluvných strán oprávnení k podpisovaniu v zmluvných veciach.

 V „Zápise“ zhotoviteľ prehlási, že dielo odovzdáva a objednávateľ prehlási, že dielo preberá.

 „ Zápis „ obsahuje najmä: zhodnotenie akostí vykonaných prác, súpis zistených vád a nedorobkov, dohodu o opatreniach a lehotách na ich odstránenie, prípadne o iných právach zo zodpovednosti za vady a ak nedošlo k dohode, stanoviská zhotoviteľa a objednávateľa . Ak objednávateľ odmieta dielo prevziať, spíšu obe strany zápis, v ktorom uvedú svoje stanoviská a ich odôvodnenie. K zápisnici z preberacieho konania je zhotoviteľ povinný priložiť čestné vyhlásenie s úradne overeným podpisom o tom, že práce, ktoré sú predmetom tejto zmluvy boli reálne zhotovené zhotoviteľom, kde zároveň uvedie, či tieto práce zhotovovali zamestnancami zhotoviteľa alebo jeho ďalšími dodávateľmi.

1. Zhotoviteľ a objednávateľ sa dohodli, že vady zistené pri odovzdaní diela objednávateľom stavebníkovi sa budú považovať za vady podľa Čl. VII/8a pokiaľ sa týkajú prác zhotoviteľa. Objednávateľ písomne oznámi zhotoviteľovi skutočnosť, že tieto vady sa zistili a termín, dokedy je zhotoviteľ povinný ich odstrániť.

Zhotoviteľ a objednávateľ sa dohodli, že vady zistené při preberacom konaní medzi objednávateľom a investorom sa budú považovať za vady z preberacieho konania medzi zhotoviteľom a objednávateľom podľa tejto zmluvy.

1. Zmluvné strany si dohodli lehotu na odstránenie vád a nedorobkov z preberecieho konania v dĺžke 10 dní od dňa ich spísania do preberacieho protokolu ak sa zmluvné strany nedohodli inak.

## Čl. VIII

## ZMLUVNÉ SANKCIE

1. Ak sa zhotoviteľ z dôvodov na strane zhotoviteľa dostane do omeškania s termínom ukončenia diela a k termínu uvedenému v čl. IV zmluvy o dielo, dielo nezhotoví a neodovzdá objednávateľovi, je povinný zhotoviteľ zaplatiť objednávateľovi zmluvnú pokutu vo výške **0,2 %** z ceny diela bez DPH za každý deň omeškania a náhradu škody spôsobenú omeškaním. Túto zmluvnú pokutu je povinný zhotoviteľ zaplatiť bez ohľadu na skutočnosť, či dielo odovzdá objednávateľovi po dohodnutom termíne ukončenia diela alebo z dôvodov odstúpenia od zmluvy zo strany objednávateľa a dielo nedokončí vôbec.
2. V prípade omeškania objednávateľa s platením faktúr uhradí objednávateľ zhotoviteľovi, zmluvnú pokutu vo výške **0,05%** z nezaplatenej sumy za každý deň omeškania.
3. Zmluvné pokuty, sankcie a úroky dojednané touto zmluvou hradí povinná strana nezávisle od toho, či a v akej výške vznikne druhej strane škoda porušením povinností, ktoré možno vymáhať samostatne.
4. Ak zhotoviteľ nezhotoví naviac práce podľa Čl.III/3, zaplatí zmluvnú pokutu vo výške **1%** z ceny diela.
5. Ak zhotoviteľ zhotovuje dielo nekvalitne aj po písomnom upozornení alebo v určenej lehote neodstráni alebo neopraví nekvalitu, objednávateľ má právo vyrubiť mu zmluvnú pokutu vo výške **10 %** z ceny diela a nekvalitu nechať opraviť alebo vzniknuté vady odstrániť je oprávnený sám objednávateľ na náklady zhotoviteľa. Zhotoviteľ je povinný zmluvnú pokutu uhradiť objednávateľovi .
6. V prípade nenastúpenia zhotoviteľa na práce podľa dátumu začatia prác je objednávateľ oprávnený účtovať a zhotoviteľ je povinný zaplatiť zmluvnú pokutu vo výške **10 %** z ceny diela a náhradu škody spôsobenú nenastúpením na práce.
7. Zhotoviteľ môže prerušiť práce na diele len so súhlasom objednávateľa. Prerušenie prác bez tohto súhlasu má za následok zmluvnú pokutu **10 %** z ceny diela, ktorú objednávateľ môže účtovať zhotoviteľovi.
8. Ak zhotoviteľ poruší povinnosti vyplývajúce mu z Čl. III. Bod č**.** 6,7 a 8 tejto zmluvy o dielo, je povinný zaplatiť objednávateľovi zmluvnú pokutu vo výške **1%** z ceny diela a nahradiť mu tým spôsobenú škodu a ušlý zisk.
9. Zhotoviteľ nemôže bez písomného súhlasu objednávateľa meniť predmet zmluvy /realizácia podľa projektovej dokumentácie/, to znamená napr. nerealizovať niektoré položky alebo ich realizovať iným spôsobom ako je dohodnuté v zmluve o dielo. Porušenie tohto bodu je objednávateľ oprávnený účtovať zhotoviteľovi zmluvnú pokutu vo výške **5 000 €** za každý prípad a škody spôsobené takýmto konaním a to aj po uplynutí záručnej lehoty alebo počas nej.
10. Ak zhotoviteľ neodstráni vady a nedorobky z preberacieho konania v dohodnutom čase, zaplatí objednávateľovi zmluvnú pokutu **50 €** za každú neodstránenú vadu a nedorobok za deň a škody spôsobené takýmto konaním.
11. Ak zhotoviteľ neodstráni reklamované vady v dohodnutom termíne, zaplatí objednávateľovi zmluvnú pokutu vo výške **50 €** za vadu a deň a škody spôsobené takýmto konaním. Odstránenie reklamovanej vady v dohodnutom termíne znamená, že zhotoviteľ odovzdá odstránenku podpísanú od stavebníka, že reklamovaná vada je odstránená. Podpísaná odstránenka od stavebníka sa posiela výlučne poštou na adresu objednávateľa.
12. V prípade, že zhotoviteľ v dohodnutej lehote neodstráni vady a nedorobky z preberacieho konania alebo z reklamácie, ich odstránenie je oprávnený zabezpečiť objednávateľ na náklady zhotoviteľa.
13. Zhotoviteľ sa zaväzuje dodržiavať na stavbe všetky predpisy o bezpečnosti a ochrane zdravia pri práci a požiarne predpisy, zároveň je povinný zabezpečiť na stavbe pracovnú disciplínu tak, aby nedochádzalo alebo nehrozilo poškodenie zdravia a majetku účastníkov zmluvy, ich zamestnancov alebo akýchkoľvek dotknutých tretích osôb, najmä, nie však výlučne je povinný zabezpečiť, aby sa na stavbe nepožíval alkohol, aby sa používali pracovné ochranné prostriedky a vykonávali ďalšie úkony na zabezpečenie riadneho a bezpečného chodu stavby. Každé jedno zistenie porušenia uvedených povinností je objednávateľ oprávnený sankcionovať pokutou vo výške **166 €** za každý prípad osobitne. Pokiaľ by objednávateľovi zo strany kontrolných orgánov bola uložená sankcia za porušenie predpisov, dodržiavanie ktorých má podľa tohto článku zmluvy zabezpečiť zhotoviteľ, je zhotoviteľ povinný túto sankciu objednávateľovi refundovať.
14. Ak je zhotoviteľ v omeškaní s prácami z dôvodov na strane zhotoviteľa oproti schválenému harmonogramu prác -príloha č.2 je objednávateľ oprávnený uplatniť a zhotoviteľ je povinný zaplatiť zmluvnú pokutu **0,2 %** z ceny diela za každý deň omeškania s prácami oproti harmonogramu prác, a to až do doby, pokiaľ sa nedostane s prácami do súladu s harmonogramom prác.
15. Zmluvné pokuty je objednávateľ oprávnený započítať s faktúrami zhotoviteľa.
16. Zmluvné strany sa v súvislosti s reklamačným konaním dohodli, že pokiaľ objednávateľ na základe písomnej reklamácie investora zrealizuje osobne prostredníctvom svojich určených zamestnancov alebo iných poverených osôb obhliadku predmetu diela, zrealizovaného zhotoviteľom, je zhotoviteľ povinný objednávateľovi zaplatiť paušálnu náhradu vzniknutých nákladov a náhrady za stratu času vo výške **150 €** za každý prípad. Podmienkou vzniku nároku objednávateľa na takúto náhradu je zdokumentovanie obhliadky na tlačive objednávateľa, ktoré bude obsahovať popis reklamovanej vady, stanovisko objednávateľa a investora , dátum obhliadky a bude opatrené podpisom investora. Za investora sa pre účely tejto zmluvy považuje objednávateľ, ktorý má uzavretú zmluvu o dielo s firmou objednávateľa.
17. Ak je zhotoviteľ v omeškaní s prácami oproti dohodnutým termínom na kontrolných dňoch, zhotoviteľ zaplatí zmluvnú pokutu vo výške **0,025 %** z ceny diela za každý deň omeškania a škody spôsobené s omeškaním.
18. Za porušenie povinnosti uvedenej v článku XI. bod. 11. tejto zmluvy je zhotoviteľ povinný zaplatiť objednávateľovi zmluvnú pokutu vo výške **1 000 €**

## Čl.XI

## OSTATNÉ USTANOVENIA

1. Obchodné tajomstvo

**a/** Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy. Zmluvná strana, ktorá tento bod poruší je povinná zaplatiť druhej strane zmluvnú pokutu vo výške **1 000 €** za každý prípad porušenia.

**b/** Toto ustanovenie sa nevzťahuje na obchodné a technické informácie, ktoré sú bežné dostupné tretím osobám, a ktoré zmluvný partner nechráni zodpovedajúcim spôsobom.

**c/** Zhotoviteľ nesmie priamo komunikovať s investorom stavby ohľadom ceny prác ich dodávanými. V prípade, keď zhotoviteľ tento bod poruší zaplatí objednávateľovi zmluvnú pokutu vo výške **10 000 €.**

1. Ak dohody majú vplyv na predmet alebo termín splnenia záväzku, musí byť súčasťou tejto dohody aj spôsob úpravy ceny. Takáto dohoda je podkladom pre vypracovanie dodatku k tejto zmluve.
2. Zhotoviteľ vyhlasuje, že má oprávnenie vykonávať práce v rozsahu Článku II. a  III. tejto zmluvy.
3. Zhotoviteľ bude priebežne informovať objednávateľa o stave rozpracovaného diela účasťou svojho zástupcu na kontrolných poradách stavby a účasťou stavbyvedúceho na operatívnych poradách stavby organizovaných objednávateľom a vedeniach stavby organizovaných zástupcami investor a zároveň bude nahlasovať počty pracovníkov na stavbe denne do 8:00 hodín na telefónne čísla: ............... Porušenie tohto bodu môže objednávateľ zhotoviteľovi účtovať zmluvnú pokutu vo výške **10 €** za každé porušenie.
4. Zhotoviteľ sa zaväzuje, že počas realizácie prác dohodnutých v tejto Zmluve o dielo ich bude realizovať tak, aby bola rešpektovaná stavebná pripravenosť ostatných dodávateľov podľa odsúhlaseného harmonogramu k predmetnej stavbe.
5. Zhotoviteľ je povinný pracovať každý deň od 7:00 do 17:00 podľa potreby aj soboty a nedele hoci aj v dvoch smenách denne.
6. Objednávateľ je oprávnený zmluvné pokuty účtované zhotoviteľovi objednávateľom započítať s faktúrou od zhotoviteľa.
7. Zhotoviteľ berie na vedomie, že je subdodávateľom diela a že objednávateľ sa pri realizácii diela riadi tiež pokynmi svojho objednávateľa – investora. V súlade s tým sa zmluvné strany dohodli, že ak na základe pokynu investora nebude môcť objednávateľ ............................... pokračovať v realizácii diela pre prerušenie prác na stavbe na základe žiadosti investora alebo ak vznikne iná prekážka z dôvodov na strane zmluvného partnera objednávateľa, je povinný objednávateľ túto skutočnosť oznámiť zhotoviteľovi a zhotoviteľ je povinný túto skutočnosť akceptovať bez akýchkoľvek sankcií, vrátane požiadavky na pozastavenie prác na diele podľa tejto zmluvy.
8. Zhotoviteľ sa zaväzuje každý mesiac so súpisom vykonaných prác odovzdať objednávateľovi menný zoznam pracovníkov, vykonávajúcich práce na diele, a to bez ohľadu či sú k nemu v pracovnoprávnom alebo inom pomere, pokiaľ ich na realizáciu diela zabezpečil zhotoviteľ. Zoznam musí obsahovať meno, priezvisko, dátum narodenia, bydlisko a číslo občianskeho preukazu pracovníka. Zhotoviteľ pre prípad, že dielo nebude vykonávať sám ale prostredníctvom ďalšieho subdodávateľa, je povinný túto povinnosť zapracovať do svojich zmlúv a zaviazať na jej splnenie aj svojho zmluvného partnera. Aktuálnosť a vierohodnosť zoznamu zamestnancov a pracovníkov na stavbe je oprávnený kedykoľvek stavbyvedúci skontrolovať. Zhotoviteľ je povinný poučiť svojich zamestnancov alebo pre neho na stavbe pracujúcich iných svojich pracovníkov o tomto oprávnení objednávateľa a poučiť ich o tom, že sú na požiadanie objednávateľa povinný svoju totožnosť preukázať. Bez tohto menného zoznamu pracovníkov nemá zhotoviteľ právo na odsúhlasenie súpisu vykonaných prác.
9. Zhotoviteľ je povinný pred podpisom zmluvy odovzdať objednávateľovi potvrdenie preukazujúce platné uzavretie stavebného poistenia, ktoré bude zahŕňať poistenie zhotovovaného diela a riziká spojené s realizáciou diela podľa tejto zmluvy, ako aj poistenie zodpovednosti za škodu voči tretím osobám v súvislosti so zhotovovaným dielom. Potvrdenie musí obsahovať údaje o poistke v takom rozsahu, aby tieto boli postačujúce pre prípadné uplatnenie nárokov poškodeného voči poisťovni .

## Čl.XII.

## PLATNOSŤ ZMLUVY

1. Platnosť zmluvy končí uplynutím záručnej lehoty uvedenej v čl. VII odst.2,3 tejto zmluvy.
2. Objednávateľ je oprávnený okamžite odstúpiť od zmluvy v prípade, ak:

a/ zhotoviteľ poruší podstatné ustanovenia tejto zmluvy, je nato písomne upozornený a napriek tomu nezjedná nápravu.

b/ zhotoviteľ poruší technologickú disciplínu a to po písomnom upozornení objednávateľom.

c/ zhotoviteľ neodstráni zistené nedostatky počas výstavby diela v dohodnutej lehote a bol na ne upozornený písomne.

d/ ak je zhotoviteľ v konkurznom konaní.

e/ ak zhotoviteľ nevykonáva stavebné práce podľa odovzdaného PD, a bol na to písomne upozornený objednávateľom.

f/ ak zhotoviteľ zhotovuje dielo pomaly ( oproti schválenému harmonogramu prác) , bol na to písomne upozornený a nezjednal nápravu alebo ak zhotoviteľ nezhotoví dielo a toto neodovzdá objednávateľovi do termínu ukončenia diela dohodnutého v tejto zmluve

g/ ak zhotoviteľ zhotovuje dielo nekvalitne, v rozpore s projektovou dokumentáciou a s touto zmluvou a bol na to písomne objednávateľom upozornený.

h/ ak zhotoviteľ nenastúpi na zhotovovanie diela v stanovenom termíne podľa začiatku zhotovovania diela a bol na to písomne upozornený.

i/ ak zhotoviteľ prerušil zhotovovanie diela bez súhlasu objednávateľa.

j/ ak zhotoviteľ vstúpi do likvidácie, alebo bude na jeho majetok vyhlásený konkurz alebo reštrukturalizácia, alebo bude voči nemu začaté exekučné konanie.

k/ ak bude zhotoviteľ vedený v Centrálnom registri dlžníkov SR alebo v akomkoľvek inom verejne dostupnom zozname , z ktorého bude vyplývať, že zhotoviteľ má neuhradené záväzky po lehote splatnosti voči akýmkoľvek tretím osobám.

1. V prípade odstúpenia od tejto zmluvy musí byť písomné (listinné) odstúpenie doručené druhej zmluvnej strane.
2. Po odstúpení od zmluvy vykonajú zmluvné strany bezodkladne inventarizáciu diela, z ktorej vypracujú zápisnicu.

**DORUČOVANIE**

1. Písomnosti zasielané podľa tejto zmluvy sa považujú za doručené druhej zmluvnej strane (adresátovi) ak z iných ustanovení tejto zmluvy nevyplýva vyslovene iné:
* dňom prevzatia písomnosti adresátom,
* dňom, kedy adresát odmietol prevzatie písomnosti,
* dňom, kedy sa písomnosť vráti odosielateľovi ako nedoručiteľná alebo ako nevyzdvihnutá v úložnej lehote, a to aj keď sa adresát o obsahu písomnosti nedozvedel; odosielateľ je oprávnený určiť doručovateľovi úložnú lehotu, ktorá však nesmie byť menej ako 10 dní,
* najneskôr 20 kalendárnych dní po tom, čo bola písomnosť preukázateľne odoslaná adresátovi na adresu uvedenú v článku I.
1. Zmluvné strany sa dohodli, že všetky písomnosti si budú zasielať na adresu sídla uvedenú v článku I.; iná adresa na doručovanie sa nepovažuje za relevantnú, ak sa zmluvné strany písomne nedohodnú inak.
2. Písomnosť sa považuje za doručenú zhotoviteľovi aj vtedy, ak bola zaslaná zhotoviteľovi elektronickou formou na e-mail uvedený v článku I., a to dňom jej preukázateľného odoslania.

# Čl. XV.

# ZABEZPEČENIE ZÁVÄZKOV

Pre účely tohto ručiteľského vyhlásenia je veriteľom objednávateľ podľa tejto zmluvy, t.j. **Obec Dubník** a dlžníkom zhotoviteľ podľa tejto zmluvy, t.j. [..............................]. Podpísaný ručiteľ týmto právnym úkonom výslovne podľa ustanovenia § 303 a nasl. Obchodného zákonníka (zákon č. 513/1991 Zb.) v platnom znení vyhlasujem, že:

1. uspokojím v plnej výške všetky pohľadávky veriteľa, ktoré mu vzniknú voči dlžníkovi v súvislosti s touto zmluvy o dielo, a to z porušenia tejto zmluvy o dielo, z neplnenia povinností vyplývajúcich z tejto zmluvy o dielo, z ukončenia jej platnosti alebo z jej neplatnosti, a z každého iného dôvodu, ktorý bude s touto zmluvou o dielo súvisieť alebo z nej vyplývať a na ktoré bude mať na základe právneho vzťahu vyplývajúceho z tejto zmluvy o dielo veriteľ právny nárok, a to bez ohľadu na to, či tieto pohľadávky vzniknú počas trvania platnosti tejto zmluvy alebo po skončení jej platnosti (ďalej len „**pohľadávka veriteľa/objednávateľa**“)
2. uspokojím v plnej výške všetky pohľadávky veriteľa voči právnemu nástupcovi dlžníka (zrušenie dlžníka bez likvidácie-splynutie, zlúčenie, rozdelenie, predaj podniku a pod.) ako aj všetky pohľadávky veriteľa, ktoré dlžník neuspokojí v dôsledku jeho zániku bez právneho nástupcu
3. sa zaväzujem všetky pohľadávky veriteľa podľa tohto vyhlásenia uhradiť na prvú výzvu veriteľa
4. som si vedomý v plnom rozsahu toho, o aké pohľadávky veriteľa ide (najmä zmluvné pokuty, úroky, úroky z omeškania, náhrada škody, ako aj iné, tu výslovne neuvedené pohľadávky objednávateľa majúce pôvod alebo vyplývajúce z tejto zmluvy o dielo), pretože som sa s obsahom tejto zmluvy o dielo oboznámil, obsah tejto zmluvy o dielo mi je známy, a je mi zrejmé, za aké záväzky dlžníka, ktoré vzniknú alebo môžu vzniknúť v budúcnosti, preberám ručenie
5. som si vedomý toho, že za splnenie záväzkov vyplývajúcich dlžníkovi zo zmluvy o dielo ručím celým svojim majetkom, pričom prevzaté ručenie je časovo neobmedzené

**ENVIRONMENTÁLNA ZODPOVEDNOSŤ**

1. Objednávateľ je pôvodcom stavebných odpadov vzniknutých z realizácie diela.
2. Zhotoviteľ je povinný dodržiavať **riadne a včas** ustanovenia všeobecne záväzných právnych predpisov a technických predpisov v oblasti ochrany životného prostredia, vrátane dodržiavania hierarchie odpadového hospodárstva **na stavenisku**, a to:

a) predchádzanie vzniku odpadu,

b) príprava na opätovné použitie,

c) recyklácia,

d) iné zhodnocovanie, napríklad energetické zhodnocovanie,

e) zneškodňovanie.

1. So stavebnými odpadmi a odpadmi z demolácií (ďalej len „**SOD**“) a **inými odpadmi, ktoré vzniknú v dôsledku činnosti Zhotoviteľa pri plnení tejto zmluvy**, je Zhotoviteľ povinný naložiť/nakladať v súlade so zákonom č. 79/2015 Z.z. o odpadoch a o zmene a doplnení niektorých zákonov (ďalej len „**zákon o odpadoch**“) a plniť povinnosti ako **pôvodca/držiteľ/obchodník/sprostredkovateľ** (podľa statusu Zhotoviteľa) pričom pre tento účel je povinný **pred odovzdaním odpadu do zariadenia na zber/zhodnocovanie/zneškodňovanie odpadov** odpad **zhromažďovať** a **náležite** (**t.j. nielen formálne, ale skutočne**) **triediť** **na stavenisku vo vlastných zberných nádobách/vreciach podľa Katalógu odpadov (vrátane triedenia na nebezpečné a ostatné odpady),** avrátane používania príslušných **predpísaných (o)značení, kariet bezpečnostných údajov, identifikačných a sprievodných listov nebezpečných odpadov**. V zmysle všeobecne záväzných právnych predpisov je Zhotoviteľ povinný **nakladať na stavenisku aj so znečisťujúcimi látkami (pozn.: nejde o odpady)**.
2. Zhotoviteľ je povinný **najmenej raz týždenne odovzdať odpady podľa bodu c. a v stave podľa bodu c. do zariadenia na zber/zhodnocovanie/zneškodňovanie odpadov** a písomné (papierové) potvrdenie o tom odovzdať Objednávateľovi **najneskôr do 2 pracovných dní od odovzdania odpadu**. Potvrdenie musí obsahovať: **Katalógové číslo odpadu, dátum odovzdania, množstvo/váhu odpadu, kód činnosti, identifikáciu staveniska z ktorého odpad pochádza (názov diela) a identifikáciu príjemcu (vystaviteľ potvrdenia).**
3. **V PRÍPADE, ŽE ZHOTOVITEĽ KU DŇU UKONČENIA A ODOVZDANIA DIELA OBJEDNÁVATEĽOVI NEODOVZDAL OBJEDNÁVATEĽOVI VŠETKY POTVRDENIA O ODOVZDANÍ ODPADU, RESP. POTVRDENIA OD VŠETKÝCH ODPADOV PODĽA BODU c., OBJEDNÁVATEĽ NIE JE POVINNÝ DIELO PREVZIAŤ, AJ KEĎ JE TECHNICKY/TECHNOLOGICKY BEZ VÁD A OBJEDNÁVATEĽ NIE JE V OMEŠKANÍ S PREVZATÍM DIELA KÝM ZHOTOVITEĽ NEDODÁ PREDMETNÉ CHÝBAJÚCE POTVRDENIA O ODOVZDANÍ ODPADU.**
4. V prípade, ak:
* Zhotoviteľ poruší povinnosť **triediť odpad podľa bodu c.**, Objednávateľ má nárok na zmluvnú pokutu **300€ za každé takéto porušenie, ak napriek písomnému upozorneniu Objednávateľa Zhotoviteľ opätovne poruší túto povinnosť**.
* Zhotoviteľ bez objektívnych príčin neodovzdá odpad najmenej raz týždenne podľa bodu d., Objednávateľ má nárok na zmluvnú pokutu **100€ za každé takéto porušenie, ak napriek písomnému upozorneniu Objednávateľa Zhotoviteľ opätovne poruší túto povinnosť; Objednávateľ má nárok taktiež na náhradu nákladov, ktoré vynaložil na odovzdanie odpadu, ktorý neodovzdal Zhotoviteľ podľa bodu d.**.
* Zhotoviteľ zaobchádza so znečisťujúcimi látkami v rozpore s bodom c., Objednávateľ má nárok na zmluvnú pokutu **100€ za každé takéto porušenie, ak napriek písomnému upozorneniu Objednávateľa Zhotoviteľ opätovne poruší túto povinnosť.**
1. Zhotoviteľ je povinný mať na stavenisku počas účinnosti tejto zmluvy k dispozícii 1) vhodné **technické vybavenie na zhromažďovanie nebezpečných odpadov a skladovanie znečisťujúcich látok** a 2) vhodnú **havarijnú sadu** na vykonanie preventívnych alebo následných havarijných opatrení pre prípad (hroziacej) havárie; **za porušenie ktorejkoľvek predmetnej povinnosti (1) alebo 2)) má Objednávateľ jednotlivo nárok na zaplatenie zmluvnej pokuty 30€ za každý aj začatý kalendárny deň omeškania Zhotoviteľa so splnením ktorejkoľvek z týchto povinností.** Zhotoviteľ je povinný včas **hlásiť** vznik nepriaznivých okolností/vplyvov na životné prostredie a havárií na stavenisku Objednávateľovisúbežne s vykonaním včasných opatrení na ich odvrátenie alebo zmiernenie.
2. Zhotoviteľ je povinný **počas účinnosti tejto zmluvy** udržiavať **na stavenisku náležitú čistotu a poriadok a na konci každej pracovnej zmeny je povinný upratať miesta/priestory staveniska, kde svojou činnosťou vytvoril odpad a/alebo spôsobil nečistotu a/alebo neporiadok; za každé porušenie tejto povinnosti má Objednávateľ nárok na zaplatenie zmluvnej pokuty 30€.**
3. Zhotoviteľ je povinný **ku dňu účinnosti** tejto zmluvy mať ako predmet podnikania zapísanú **živnosť** „Podnikanie v oblasti nakladania s iným ako nebezpečným odpadom“ a súčasne mať vykonanú **registráciu podľa § 98 zákona o odpadoch** na **zber a prepravu** odpadov; **za porušenie tejto povinnosti má Objednávateľ nárok na zaplatenie zmluvnej pokuty 30€ za každý aj začatý kalendárny deň omeškania Zhotoviteľa so splnením ktorejkoľvek z týchto povinností.** Objednávateľ týmto **splnomocňuje** Zhotoviteľa **na nakladanie s odpadom, ktorého pôvodcom je Objednávateľ a Zhotoviteľ podpisom tejto Zmluvy toto splnomocnenie bez výhrad prijíma; splnomocnenie však nie je platné, kým Zhotoviteľ nesplní ohlasovaciu aj registračnú povinnosť v zmysle prvej vety tohto bodu.**
4. Zhotoviteľ je povinný **pravidelne** **vzdelávať** svojich pracovníkov a subdodávateľov v oblasti ochrany životného prostredia a vyžadovať od nich zodpovedajúci prístup; na žiadosť Objednávateľa je Zhotoviteľ povinný túto skutočnosť preukázať.
5. **Všetky náklady spojené so zabezpečením povinností uvedených v tejto stati „ENVIRONMENTÁLNA ZODPOVEDNOSŤ“ znáša Zhotoviteľ.**
6. Objednávateľ je oprávnený kedykoľvek počas účinnosti tejto zmluvy (s)kontrolovať (s)plnenie povinností Zhotoviteľa **uvedených v tejto stati „ENVIRONMENTÁLNA ZODPOVEDNOSŤ“**, a to aj opakovane.
7. V prípade náhrady škody úhradou faktúry objednávateľa zhotoviteľom môže objednávateľ započítať túto faktúru s faktúrou zhotoviteľa za stavebné práce.
8. Túto zmluvu je možné meniť alebo dopĺňať výlučne formou číslovaných a datovaných písomných dodatkov podpísaných výhradne štatutárnymi zástupcami zmluvných strán.
9. Neoddeliteľnou súčasťou tejto zmluvy sú tieto prílohy:
10. Projektová dokumentácia
11. Stavebné povolenie
12. Záväzný harmonogram prác – **spracuje a odovzdá zhotoviteľ ku dňu účinnosti zmluvy**
13. Technologický postup zhotovovania diela – **spracuje a odovzdá zhotoviteľ ku dňu účinnosti zmluvy**
14. Rozpočet (ocenený výkaz výmer)
15. Rozpočet (ocenený výkaz výmer) vo formáte .xls
16. Doklady/dokumenty o použitých ekvivalentoch (ak relevantné v zmysle podmienok verejného obstarávania)
17. poistenie zodpovednosti za škodu
18. dokladovať vytvorenie právnej formy od uchádzača, ktorým je skupina dodávateľov, v súlade s ustanovením § 37 ods. 2 ZVO,
19. platný zápis do registra partnerov verejného sektora v súlade s ustanovením § 11 ZVO,
20. predloženie zoznamu subdodávateľov v súlade s ustanovením § 41 ods. 3 ZVO,
21. predloženie dokladu o poistení zodpovednosti v zmysle zmluvy o dielo.

Pokiaľ sa v zmluve uvádzajú vyššie uvedené názvy/označenia príloh zmluvy v akomkoľvek gramatickom tvare, rozumejú sa tým príslušné vyššie uvedené prílohy zmluvy.

1. Táto zmluva nadobúda účinnosť dňom nasledujúcim po jej zverejnení, ak sú zároveň splnené tieto odkladacie podmienky účinnosti:
2. Tento návrh zmluvy je vypracovaný v dvoch vyhotoveniach.

 V ................., dňa: V ....................., dňa:

 Objednávateľ : Zhotoviteľ:

 V ..................., dňa:

 Ručiteľ :